ᱵᱤᱭᱟᱱ ᱞᱤᱭᱟᱱ

ᱵᱤᱭᱟᱱ ᱞᱤᱭᱟᱱ () ᱫᱚ ᱦᱩᱭᱩᱜ ᱠᱟᱱᱟ ᱥᱤᱥᱩᱣᱟᱱ ᱚᱯᱮᱨᱟ ᱨᱮᱭᱟᱜ ᱢᱤᱫ ᱞᱮᱠᱟᱱ ᱟᱹᱫᱽ ᱪᱟᱭᱱᱤᱥ ᱜᱟᱭᱟᱱ ᱠᱟᱹᱨᱤ ᱾ ᱱᱚᱶᱟᱨᱮ ᱜᱟᱭᱟᱱ ᱩᱫᱩᱜ ᱠᱚ ᱫᱚ ᱥᱟᱯᱷᱟ ᱨᱚᱝ ᱨᱮᱭᱟᱜ ᱠᱤᱪᱨᱤᱡ ᱦᱚᱨᱚᱜ ᱠᱟᱛᱮ ᱛᱟᱹᱯᱤᱥ ᱜᱟᱭᱟᱱ ᱥᱮᱨᱮᱧ ᱨᱮᱠᱚ ᱮᱱᱮᱡᱚᱜ-ᱟ ᱾ ᱚᱱᱠᱩ ᱟᱭᱢᱟ ᱞᱮᱠᱟᱱ ᱨᱚᱝ ᱨᱮᱭᱟᱜ ᱢᱩᱠᱷᱟᱹᱲ ᱦᱚᱨᱚᱜ ᱠᱟᱛᱮ ᱧᱮᱞᱚᱜ ᱞᱮᱠᱟᱱ ᱪᱩᱨᱤᱛ ᱠᱚ ᱟᱸᱠᱟᱣᱟ ᱾

ᱱᱟᱜᱟᱢ
ᱢᱩᱠᱷᱟᱹᱲ ᱵᱚᱜᱫᱚᱞ ᱥᱮ ᱪᱟᱭᱱᱤᱥ ᱯᱟᱹᱨᱥᱤ ᱛᱮ "ᱵᱤᱭᱟᱱ ᱞᱤᱭᱟᱱ" ᱪᱟᱭᱱᱟ ᱥᱤᱥᱩᱣᱟᱱ ᱚᱯᱮᱨᱟ ᱨᱮᱭᱟᱜ ᱢᱤᱫ ᱞᱟᱹᱠᱛᱤᱭᱟᱱᱟᱜ ᱩᱯᱚᱫᱷᱟᱨᱟ ᱠᱟᱱᱟ ᱾ ᱥᱤᱥᱩᱣᱟᱱ ᱚᱯᱮᱨᱟ ᱫᱚ ᱢᱤᱫ ᱦᱟᱱ ᱪᱟᱭᱱᱤᱥ ᱚᱯᱮᱨᱟ ᱠᱟᱱᱟ ᱾ ᱱᱚᱶᱟ ᱫᱚ ᱯᱩᱨᱩᱵᱽ ᱟᱨ ᱛᱟᱞᱟ ᱥᱤᱥᱩᱣᱟᱱ, ᱥᱚᱝᱠᱤᱝ ᱟᱨ ᱤᱩᱱᱟᱱ ᱯᱨᱚᱫᱮᱥ ᱨᱮᱭᱟᱜ ᱜᱩᱭᱡᱷᱟᱹᱣ ᱴᱚᱴᱷᱟ ᱨᱮ ᱟᱹᱰᱤ ᱱᱟᱢᱰᱟᱠ ᱜᱮᱭᱟ ᱾ ᱥᱤᱥᱩᱣᱟᱱ ᱚᱯᱮᱨᱟ ᱨᱮᱭᱟᱜ ᱢᱩᱠᱷᱟᱹᱲ ᱫᱚ ᱦᱩᱭᱩᱜ ᱠᱟᱱᱟ ᱥᱤᱥᱩᱣᱟᱱ ᱚᱯᱮᱨᱟ ᱩᱱᱩᱫᱩᱜ ᱨᱮ ᱞᱟᱹᱠᱛᱤᱭᱟᱱᱟᱜ ᱦᱤᱸᱥ ᱠᱟᱱᱟ ᱾ ᱟᱹᱫᱽ ᱚᱯᱮᱨᱟ ᱥᱤᱞᱯᱤᱠᱚ ᱢᱤᱫᱛᱮ ᱠᱟᱹᱢᱤ ᱠᱟᱛᱮ ᱟᱠᱩᱛᱮ ᱱᱚᱝᱠᱟᱱ ᱢᱩᱠᱷᱟᱹᱲ ᱠᱚ ᱛᱮᱭᱟᱨ ᱞᱮᱫᱟ ᱾ ᱢᱮᱫᱦᱟ ᱵᱚᱫᱚᱞ ᱨᱮᱭᱟᱜ ᱩᱠᱩ ᱠᱟᱛᱷᱟ ᱫᱚ ᱜᱷᱟᱸᱨᱚᱸᱡᱽ ᱨᱮ ᱢᱤᱫ ᱯᱤᱲᱦᱤ ᱠᱷᱚᱱ ᱫᱚᱥᱟᱨ ᱯᱤᱲᱦᱤ ᱦᱟᱹᱵᱤᱡ ᱨᱮ ᱪᱟᱞᱟᱜ ᱠᱟᱱᱟ ᱾ ᱱᱤᱭᱚᱢ ᱞᱮᱠᱟᱛᱮ "ᱵᱤᱭᱟᱱ ᱞᱤᱭᱟᱱ" ᱫᱚ ᱮᱠᱮᱱ ᱠᱚᱲᱟ ᱦᱚᱯᱚᱱ ᱜᱮ ᱪᱤᱫ ᱨᱮᱭᱟᱜ ᱫᱟᱣ ᱠᱚ ᱧᱟᱢᱮᱫ ᱛᱟᱦᱮᱱᱟ ᱾ ᱠᱩᱲᱤ ᱦᱚᱲ ᱫᱚ ᱵᱟᱯᱞᱟ ᱠᱟᱛᱮ ᱮᱴᱟᱜ ᱚᱲᱟᱜ ᱠᱚ ᱪᱟᱞᱟᱜ ᱠᱷᱟᱹᱛᱤᱨ ᱛᱮ "ᱵᱤᱭᱟᱱ ᱞᱤᱭᱟᱱ" ᱫᱚ ᱵᱚᱠᱚ ᱪᱤᱫ-ᱟᱠᱚ ᱠᱟᱱ ᱛᱟᱦᱮᱱᱟ ᱟᱨ ᱵᱟᱠᱷᱟᱡ ᱩᱠᱩ ᱠᱟᱛᱷᱟ ᱦᱚᱸ ᱮᱴᱟᱜ ᱨᱮ ᱯᱟᱥᱱᱟᱶᱜ-ᱟ ᱢᱮᱱᱛᱮ ᱵᱚᱛᱚᱨ ᱛᱟᱦᱮᱸ ᱠᱟᱱᱟ  ᱨᱟᱯᱟᱪᱟᱜ-ᱟᱛᱮ ᱠᱮᱱᱰᱤᱝ ᱪᱚᱝ ᱧᱩᱛᱩᱢᱟᱱ ᱢᱤᱫ ᱢᱟᱞᱭᱮᱥᱤᱭᱟᱹ ᱪᱟᱭᱱᱤᱥ ᱟᱭᱚᱦᱚᱲ ᱫᱚ ᱟᱡ ᱟᱯᱟᱛ ᱴᱷᱮᱱ ᱠᱷᱚᱱ ᱵᱤᱭᱟᱱ ᱞᱤᱭᱟᱱ ᱪᱤᱫ ᱠᱟᱛᱮ ᱢᱤᱫ ᱧᱩᱛᱩᱢᱟᱱ ᱚᱵᱷᱤᱱᱮᱛᱟᱭ ᱵᱮᱱᱟᱣᱮᱱᱟ ᱾Beautiful mask-changer, The Star Malaysia, 14 April 2007. ᱟᱨ ᱢᱤᱫᱴᱮᱱ ᱛᱤᱨᱞᱟᱹ ᱚᱵᱷᱤᱱᱮᱛᱟ ᱰᱩ ᱞᱤ ᱢᱤᱱ ᱫᱚ ᱟᱡᱨᱮᱱ ᱡᱟᱶᱟᱭ ᱵᱤᱭᱟᱱ ᱡᱤᱭᱟᱝ ᱥᱟᱶᱛᱮ ᱠᱩᱣᱟᱞᱟᱞᱟᱢᱯᱩᱨ ᱨᱮ ᱠᱟᱹᱢᱤᱥᱟᱲᱟ ᱫᱚᱦᱚᱠᱟᱛᱮ "ᱵᱤᱭᱟᱱ ᱞᱤᱭᱟᱱ"ᱮ ᱪᱤᱫ-ᱟᱠᱚ ᱠᱟᱱᱟ ᱾
᱒᱐᱐᱖ ᱥᱟᱞᱮ ᱨᱮ ᱢᱤᱫ ᱠᱩᱠᱞᱤ-ᱨᱚᱯᱚᱲ ᱥᱮ ᱵᱷᱮᱸᱴ ᱨᱮ, ᱥᱤᱥᱩᱣᱟᱱ ᱚᱯᱮᱨᱟ ᱚᱵᱷᱤᱱᱮᱛᱟ ᱣᱟᱝ ᱫᱟᱣᱡᱷᱮᱝ ᱞᱟᱹᱭ ᱞᱮᱫᱟᱭ ᱡᱮ ᱑᱙᱘᱖ ᱥᱟᱞᱮ ᱨᱮ ᱥᱤᱥᱩᱣᱟᱱ ᱚᱯᱮᱨᱟ ᱨᱮᱭᱟᱜ ᱢᱤᱫ ᱜᱟᱫᱮᱞ ᱡᱟᱯᱟᱱ ᱥᱟᱝᱜᱷᱟᱨ ᱚᱠᱛᱮ ᱵᱤᱭᱟᱱ ᱞᱤᱭᱟᱱ ᱨᱮᱭᱟᱜ ᱩᱠᱩ ᱠᱟᱛᱷᱟ ᱯᱟᱥᱱᱟᱶ ᱞᱮᱱᱟ ᱾ ᱪᱟᱭᱱᱟ ᱨᱮᱭᱟᱜ ᱱᱚᱶᱟ ᱠᱟᱹᱦᱛᱩᱨ ᱩᱠᱩ ᱮᱱᱮᱡ ᱠᱟᱹᱨᱤ ᱯᱟᱥᱱᱟᱣᱮᱱ ᱠᱷᱟᱹᱛᱤᱨᱛᱮ ᱣᱟᱝ ᱫᱚ ᱫᱩᱠᱮ ᱥᱚᱫᱚᱨ ᱞᱮᱫᱟ ᱟᱨ ᱡᱟᱯᱟᱱ, ᱥᱤᱝᱜᱟᱯᱩᱨ, ᱫᱚᱠᱷᱤᱱ ᱠᱚᱨᱤᱭᱟ ᱞᱮᱠᱟᱱ ᱫᱤᱥᱚᱢᱨᱮᱱ ᱵᱮᱪᱤᱱᱦᱟᱹᱯ ᱚᱵᱷᱤᱱᱮᱛᱟ ᱠᱚ ᱢᱚᱡᱽᱛᱮ ᱵᱟᱠᱚ ᱪᱤᱫ ᱟᱠᱟᱫᱟ ᱢᱮᱱᱛᱮᱭ ᱨᱚᱲ ᱞᱮᱫᱟ ᱾ ᱣᱟᱝ ᱞᱮᱠᱟᱛᱮ ᱵᱤᱭᱟᱱ ᱞᱤᱭᱟᱱ ᱫᱚ ᱪᱟᱭᱱᱟ ᱨᱮᱭᱟᱜ ᱩᱠᱩ ᱱᱤᱭᱚᱢ ᱱᱤᱛᱤ ᱥᱮᱡᱛᱮ ᱨᱩᱠᱷᱤᱭᱟᱹᱣᱟᱱ ᱯᱚᱨᱚᱢᱯᱚᱨᱟᱜᱚᱛᱚ ᱠᱟᱹᱨᱤ ᱠᱚ ᱢᱩᱫᱽᱨᱮ ᱢᱤᱫᱴᱮᱱ ᱠᱟᱱ ᱨᱮᱦᱚᱸ ᱪᱟᱭᱱᱟ ᱨᱮᱭᱟᱜ ᱜᱚᱱᱚᱨᱟᱡᱡᱚ ᱥᱚᱝᱥᱠᱨᱤᱛ ᱢᱚᱱᱛᱨᱟᱞᱚᱭ ᱨᱮᱱ ᱟᱹᱢᱟᱹᱞᱤᱭᱟᱹᱠᱚ ᱱᱚᱶᱟ ᱠᱟᱛᱷᱟ ᱵᱟᱝ ᱥᱟᱨᱤᱭᱟ ᱢᱮᱱᱛᱮ ᱠᱚ ᱢᱮᱱᱮᱫᱟ ᱾
᱒᱐᱐᱓ ᱨᱮ, ᱦᱚᱝᱠᱚᱝ ᱨᱮᱱ ᱯᱚᱯ ᱥᱴᱟᱨ ᱮᱱᱰᱤ ᱞᱟᱣ ᱫᱚ ‘’ᱵᱤᱭᱟᱱ ᱞᱤᱭᱟᱱ’’ ᱪᱤᱫᱽ ᱞᱟᱹᱜᱤᱫ ᱵᱤᱭᱟᱱ ᱞᱤᱭᱟᱱ ᱨᱮᱱ ᱢᱟᱪᱮᱫ ᱯᱮᱝ ᱰᱮᱝᱦᱩᱭᱟᱭ ᱓,᱐᱐᱐,᱐᱐᱐ ᱭᱩᱣᱟᱱ (᱓,᱖᱐,᱐᱐᱐ ᱢᱟᱨᱠᱤᱱ ᱰᱚᱞᱟᱨ) ᱮᱢᱚᱜ ᱞᱟᱹᱜᱤᱫ ᱠᱟᱛᱷᱟᱭ ᱮᱢ ᱞᱮᱱᱟ ᱢᱮᱱᱛᱮ ᱠᱟᱛᱷᱟ ᱨᱟᱠᱟᱵ ᱞᱮᱱᱟ ᱾ ᱞᱟᱣ ᱫᱚ ᱯᱮᱝ ᱴᱷᱮᱱ ᱱᱚᱶᱟ ᱠᱟᱹᱨᱤ ᱪᱤᱫ ᱞᱮᱫᱟᱭ ᱢᱮᱱᱠᱷᱟᱱ ᱟᱠᱤᱱ ᱛᱟᱞᱟᱨᱮ ᱠᱟᱹᱣᱰᱤ ᱨᱮᱭᱟᱜ ᱡᱟᱦᱟᱱ ᱜᱟᱯᱟᱞᱢᱟᱨᱟᱣ ᱵᱟᱝ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱩᱱᱠᱤᱱ ᱠᱤᱱ ᱞᱟᱹᱭ ᱞᱮᱫᱟ ᱾ ᱩᱠᱩ ᱠᱟᱛᱷᱟ ᱵᱟᱰᱟᱭ ᱵᱟᱝ ᱟᱞᱜᱟᱣᱟ ᱟᱨ ᱱᱤᱛ ᱦᱟᱹᱵᱤᱡ ᱮᱱᱰᱤ ᱞᱟᱣ ᱫᱚ ᱮᱠᱮᱱ ᱱᱤᱭᱟᱹᱜᱮᱭ ᱪᱤᱫ ᱟᱠᱟᱫᱟ ᱡᱮ ᱢᱩᱠᱷᱟᱹᱲ ᱪᱮᱠᱟᱛᱮ ᱩᱱᱟᱹᱜ ᱩᱥᱟᱹᱨᱟ ᱵᱚᱫᱚᱞᱚᱜ ᱠᱟᱱᱟ, ᱢᱮᱱᱠᱷᱟᱱ ᱱᱤᱛ ᱦᱟᱹᱵᱤᱡ ᱦᱚᱸ ᱱᱚᱶᱟ ᱠᱟᱹᱨᱤ ᱫᱚ ᱵᱟᱭ ᱪᱤᱫ ᱞᱮᱫᱟ ᱢᱮᱱᱛᱮᱭ ᱥᱚᱫᱚᱨ ᱞᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ